Monday, September 5, 2011
MANAYNAYONAN TI BILANG TI MAKI-DAYO ITI TUNGGAL SABADO
Cabugao, Ilocos Sur (Setiembre 3, 2011) - Maigapu ti sasangpet ti Bagyo Mina idi Agosto 27, 2011, adu ti transaksion a nasuspender ngem nasulnitan ken naituloy iti Setiembre 3, 2011 a no sadino a ditoy ket immadu ti trakan a nagidayo ken nagbunag ti magatang nga ayup manipud iti dayo ken tattao a nakidayo.
Segun kada Dr. Melvin Castro, Livestock Inspector ken Mr. Dante Naval, Meat Inspector, agpada a pannakabagi ti Gobierno Munisipal, nagtalinaed a naurnos, naingayyeman ti maar-aramid a panaggiginnatang ken panaglilinnako iti las-ud ti dayo. Adda met latta dagiti maibabaet nga aglako iti burias, kalding ken babassit a dinguen.
Gapu iti pannakaluom metten ti gundaway a panaglalangen dagiti maki-dayo, naaramid ti pannakaorganisar dagiti koridor ken cattle traders idi Setiembre 3, 2011 tapno adda mangsustener ti napintas a panangrugi ti dayo kas maysa a paset ti napintek a programa a nairubuat babaen kada Mayor Ediboy S. Cobangbang, Jr., Vice Mayor Danny Q. Gazmen ken ABC President, Brgy. Captain Teddy U. Soller para kadagiti agtartaraken a mannalon.
Babaen ti panangiwardas dagiti pannakabagi ti DA-LGU, dagiti sumaganad ti nabutosan: Marciano Raciles, Presidente; Desiderio Sait, Bise Presidente; Elpidio Mejia, Sekretario; Rudy Quileza, Tesorero; Venus Peria, Assistant Treasurer; Melchor Raciles, Auditor; George Baclig, Danilo Zamora, PIO’s; Marcos Aquino, Dencio Garcia, ken Nestor Raciles, Sergeant-at-Arms.
Posted by Bayan ng Cabugao, Ilocos Sur at 2:15 PM
Subscribe to: Post Comments (Atom)
eng_Latn ilo_Latn ilo_Latn ilo_Latn ilo_Latn ilo_Latn tgl_Latn eng_Latn